钦定古今图书集成/方舆汇编/职方典/第1388卷 > 《建南征书院碑记》黄士俊
## 钦定古今图书集成/方舆汇编/职方典/第1388卷 > 《建南征书院碑记》黄士俊

罗定州，旧泷水邑，牛女之分野，于汉为平原，于隋为
开阳，皆文明之象也。明兴，英贤辈出，士之应乡、会试
制而登用者，不乏其人。惟是罗旁阻寇，屡勤讨伐，士
无宁居，或至徙业，盖保釐振育者之任也。今上御极
之丙子，天威大振，悉平诸峒为泷，地广而居要害，乃
进邑为州，增置二邑，设官分职，隶诸藩服，以宪臣一
人临之，群士之额有加焉，盖昇之象也。故士业者且
垂四十馀年于兹。夫既已彬彬矣，顾犹若未尽畅其
郁湮也者，岂天地之道浸，王仁之孚斩乎？夫道有待
而兴者矣。岁甲午秋，章公以天曹郎谪佐是州。至则
怡然自得，毅然以斯文为己任。嘉招胜引，扺掌邹鲁
之微言炳如也，一时人士，翕然宗之。岁己酉，则天子
召还宪部，历擢通政。上乡。虽复登，犹不忘泷之多士。
甲寅，乌程王公秉宪兹土，奋武揆文，明弼造士。章公
知为同心共济者，乃贻书千里，谓“泷州山水不逊美
他郡，奈何造士无所负彼景从？宜选名胜创建院，以
壮形胜。”而程士业且念土木为艰，即议以己十年州
佐俸金，向一无所取者，悉捐以资兴建。王公适符其
意，移文州守寿昌商公之相，核得章公所应得俸金
二百缗以报，而王公更捐俸五十缗以助之。乙卯杪
秋，商公率僚属刘州佐宗周暨周州目万镒、百户叶
绍崧出相郊原，于州城东南二里许，买民所售地方，
亩而营之。时商公以觐迁去代篆，刘州佐经画伊始，
董成为劳。丙辰孟秋，寻甸马公梦箕来守是邦，百姓
趋事以毕举。乃鸠工庀材，课功惩惰，越丁巳仲春，而
建院成矣。《兑》门三进，金木得位，构不见土，莒不至露；
不事镂雕，高卑适调。檐牙䡾䡾，垔黝间见。役不农妨，
资不官捐。盖经营之善者也。西望龙山，东倚凤岭，北
控晋康，南窥林峒。一溪环之，百雉临之，于粤会为《坤》，
是朋类之所跻也；于州治为《巽》，是万物之所齐也。合
之又升焉。章公先时寄题其名曰“南征书院”，盖有取
耳。乃大书而扁诸前门。王公益以丽泽堂扁诸中亭，
复取诸《兑》也。美哉名也！我泷士不尝学《易》乎？夫天下

者也。惟兑亦然。莫润于泽，而积阳鼓之，故鹏抟九万，
图南也厚，积风也。士匪慎其所积，奚以征而南为？如
章公、王公，世所谓经术文章之俶傥瑰玮者。乃其立
朝大节，皆乾健用事，不震不撼，非深于《易》者能耶？我
泷士诚司南是也。庶几哉无负所以立院者，亦以报
群公之惠哉。院既成，则李广文洁、陈广文其思进，诸
生谈艺其中，而马公既有所以示风厉者，且欲垂诸
不朽，于是因《李广文》，属不佞士俊记之。章公名嘉祯，
王公名永宁，俱东浙人，同起家万历丙辰进士。记成，
因并铭之曰：“泷之山穹嶐，泷之流淙淙。既堂既构，炳
灵化工。以游以息，以永厥功。刻石记休，与国无”穷。